CELEX: 62008CB0231
Language: sk
Date: 2009-02-03 00:00:00
Title: vec C-231/08 P: Uznesenie Súdneho dvora z  3. februára 2009 — Massimo Giannini/Komisia Európskych spoločenstiev (Odvolanie — Verejná služba Spoločenstva — Právo na spravodlivý proces — Porušenie článkov 4, 27 a 29 Služobného poriadku úradníkov — Zásada zákazu diskriminácie — Záujem služby a povinnosť riadnej starostlivosti — Skreslenie dôkazov a pravidiel upravujúcich vykonávanie dôkazov — Odvolanie, ktoré je čiastočne zjavne neprípustné a čiastočne zjavne nedôvodné)

16.5.2009   
            
            
               SK
            
            
               Úradný vestník Európskej únie
            
            
               C 113/18
            
         Uznesenie Súdneho dvora z 3. februára 2009 — Massimo Giannini/Komisia Európskych spoločenstiev
   (vec C-231/08 P) (1)
   
   (Odvolanie - Verejná služba Spoločenstva - Právo na spravodlivý proces - Porušenie článkov 4, 27 a 29 Služobného poriadku úradníkov - Zásada zákazu diskriminácie - Záujem služby a povinnosť riadnej starostlivosti - Skreslenie dôkazov a pravidiel upravujúcich vykonávanie dôkazov - Odvolanie, ktoré je čiastočne zjavne neprípustné a čiastočne zjavne nedôvodné)
   2009/C 113/36
   Jazyk konania: francúzština
   
      Účastníci konania
   
   
      Odvolateľ: Massimo Giannini (v zastúpení: L. Levi a C. Ronzi, advokáti)
   
      Ďalší účastník konania: Komisia Európskych spoločenstiev (v zastúpení: G. Berscheid a L. Lozano Palacios, splnomocnení zástupcovia)
   
      Predmet veci
   
   Odvolanie podané proti rozsudku Súdu prvého stupňa (tretia komora) z 12. marca 2008, Giannini/Komisia (T-100/04), ktorým Súd prvého stupňa zamietol žalobu, ktorou sa žalobca domáhal zrušenia rozhodnutia výberovej komisie výberového konania KOM/A/9/01 na vytvorenie rezervy pre budúci nábor referentov v oblastiach ekonomiky a štatistiky, o nezapísaní žalobcu na zoznam úspešných uchádzačov na prijatie v tomto výberovom konaní a žaloba o náhradu škody — Porušenie práva na spravodlivý proces spočívajúce v neprimeranej dobe trvania konania — Porušenie článkov 4, 27 a 29 Služobného poriadku úradníkov, ako aj pojmu záujem služby a povinnosti riadnej starostlivosti — Porušenie zásady zákazu diskriminácie a pravidiel vykonávania dôkazov
   
      Výrok uznesenia
   
   
               1.
            
            
               Odvolanie sa zamieta.
            
         
               2.
            
            
               Pán Giannini je povinný nahradiť trovy odvolacieho konania.
            
         
      (1)  Ú. v. EÚ C 223, 30.8.2008.